CELEX: 32013D0687
Language: sk
Date: 2013-11-26 00:00:00
Title: 2013/687/EÚ: Rozhodnutie Komisie z  26. novembra 2013 o oznámení Helénskej republiky, ktoré sa týka prechodného národného programu uvedeného v článku 32 smernice Európskeho parlamentu a Rady 2010/75/EÚ o priemyselných emisiách [oznámené pod číslom C(2013) 8133]

28.11.2013   
            
            
               SK
            
            
               Úradný vestník Európskej únie
            
            
               L 317/35
            
         ROZHODNUTIE KOMISIE
   z 26. novembra 2013
   o oznámení Helénskej republiky, ktoré sa týka prechodného národného programu uvedeného v článku 32 smernice Európskeho parlamentu a Rady 2010/75/EÚ o priemyselných emisiách
   [oznámené pod číslom C(2013) 8133]
   (Iba grécke znenie je autentické)
   (2013/687/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (1), a najmä na jej článok 32 ods. 5 druhý pododsek,
   keďže:
   
               (1)
            
            
               V súlade s článkom 32 ods. 5 prvým pododsekom smernice 2010/75/EÚ predložila Helénska republika 19. decembra 2012 Komisii svoj prechodný národný program (2).
            
         
               (2)
            
            
               Komisia pri posudzovaní úplnosti prechodného národného programu zistila, že v prípade niektorých zariadení chýbajú informácie o dátume udelenia prvého povolenia. Komisia preto listom z 11. júna 2013 (3) požiadala orgány Helénskej republiky o poskytnutie chýbajúcich informácií, ako aj o vysvetlenie týkajúce sa celkového menovitého tepelného príkonu jedného spaľovacieho zariadenia.
            
         
               (3)
            
            
               Helénska republika predložila Komisii doplňujúce informácie listom z 25. júna 2013 (4).
            
         
               (4)
            
            
               Po ďalšom posúdení prechodného národného programu a dodatočne poskytnutých informácií Komisia poslala 8. júla 2013 (5) druhý list, v ktorom opakovane požiadala o informácie týkajúce sa dátumu udelenia prvého povolenia určitým zariadeniam a požiadala o vysvetlenie k využitiu výnimky uvedenej v poznámke 4 v tabuľke C.1 dodatku C prílohy k vykonávaciemu rozhodnutiu Komisie 2012/115/EÚ z 10. februára 2012, ktorým sa ustanovujú pravidlá týkajúce sa prechodných národných programov podľa smernice Európskeho parlamentu a Rady 2010/75/EÚ o priemyselných emisiách (6).
            
         
               (5)
            
            
               Listom z 30. júla 2013 (7) Helénska republika poskytla požadované doplňujúce informácie a vysvetlenia v súlade s vykonávacím rozhodnutím 2012/115/EÚ.
            
         
               (6)
            
            
               Komisia preto posúdila prechodný národný program v súlade s článkom 32 ods. 1, 3 a 4 smernice 2010/75/EÚ a s vykonávacím rozhodnutím 2012/115/EÚ.
            
         
               (7)
            
            
               Komisia predovšetkým preskúmala konzistentnosť a správnosť údajov, predpokladov a výpočtov používaných pri stanovení príspevkov za každé spaľovacie zariadenie uvedené v prechodnom národnom programe k emisným stropom stanoveným v prechodnom národnom programe a analyzovala, či v ňom sú zahrnuté ciele a súvisiace cieľové hodnoty, opatrenia a harmonogramy na účely dosiahnutia týchto cieľov, ako aj monitorovací mechanizmus na hodnotenie zachovávania súladu v budúcnosti.
            
         
               (8)
            
            
               Komisia zistila, že emisné stropy na roky 2016 a 2019 boli vypočítané s použitím primeraných údajov a vzorcov a že ich výpočet je správny. Helénska republika poskytla dostačujúce informácie o opatreniach, ktoré budú prijaté na dosiahnutie emisných stropov, o monitorovaní, ako aj o podávaní správ Komisii týkajúcich sa realizácie prechodného národného programu.
            
         
               (9)
            
            
               Okrem predložených doplňujúcich informácií Komisia prijala s uspokojením, že orgány Helénskej republiky prihliadli na ustanovenia uvedené v článku 32 ods. 1, 3 a 4 smernice 2010/75/EÚ a vo vykonávacom rozhodnutí 2012/115/EÚ.
            
         
               (10)
            
            
               Komisia sa domnieva, že realizácia prechodného národného programu by nemala mať vplyv na ostatné platné vnútroštátne právne predpisy a právo Únie. Stanovením podmienok na udelenie povolenia pre jednotlivé spaľovacie zariadenia zahrnuté v prechodnom národnom programe Helénska republika prijíma záväzok zabezpečiť, aby nebol ohrozený súlad s požiadavkami stanovenými okrem iného v smernici 2010/75/EÚ, smernici Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (8) a smernici Európskeho parlamentu a Rady 2001/81/ES z 23. októbra 2001 o národných emisných stropoch pre určité látky znečisťujúce ovzdušie (9).
            
         
               (11)
            
            
               V článku 32 ods. 6 smernice 2010/75/EÚ sa vyžaduje, aby Helénska republika informovala Komisiu o akýchkoľvek neskorších zmenách prechodného národného programu. Komisia by mala posúdiť, či dané zmeny sú v súlade s ustanoveniami stanovenými v článku 32 ods. 1, 3 a 4 smernice 2010/75/EÚ a vo vykonávacom rozhodnutí 2012/115/EÚ,
            
         PRIJALA TOTO ROZHODNUTIE:
   Článok 1
   1.   Na základe článku 32 ods. 1, 3 a 4 smernice 2010/75/EÚ a vykonávacieho rozhodnutia 2012/115/EÚ sa nepodávajú žiadne námietky proti prechodnému národnému programu, ktorý Helénska republika oznámila Komisii 19. decembra 2012 podľa článku 32 ods. 5 smernice 2010/75/EÚ, zmenenému v súlade s doplňujúcimi informáciami zaslanými 25. júna 2013 a 30. júla 2013 (10).
   2.   Názvy zariadení zahrnutých v prechodnom národnom programe, znečisťujúce látky, v prípade ktorých sú zariadenia zahrnuté do programu a uplatniteľné emisné stropy sú stanovené v prílohe k tomuto rozhodnutiu.
   3.   Realizáciou prechodného národného programu orgánmi Helénskej republiky nie je Helénska republika oslobodená od dodržiavania ustanovení smernice 2010/75/EÚ, pokiaľ ide o emisie z jednotlivých spaľovacích zariadení zahrnutých v programe, a iných príslušných právnych predpisov Európskej únie týkajúcich sa životného prostredia.
   Článok 2
   Komisia posúdi, či všetky neskoršie zmeny prechodného národného programu, ktoré v budúcnosti oznámi Helénska republika, sú v súlade s ustanoveniami uvedenými v článku 32 ods. 1, 3 a 4 smernice 2010/75/EÚ a vo vykonávacom rozhodnutí 2012/115/EÚ.
   Článok 3
   Toto rozhodnutie je určené Helénskej republike.
   
      V Bruseli 26. novembra 2013
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. EÚ L 334, 17.12.2010, s. 17.
   
      (2)  Oznámenie Helénskej republiky bolo doručené e-mailom 19. decembra 2012 a Európska komisia ho zaevidovala v ten istý deň pod registračným číslom: Ares(2012)1526291.
   
      (3)  Ares(2013)1981975.
   
      (4)  Ares(2013)2480530.
   
      (5)  Ares(2013)2586817.
   
      (6)  Ú. v. EÚ L 52, 24.2.2012, s. 12.
   
      (7)  Ares(2013)2847956.
   
      (8)  Ú. v. EÚ L 152, 11.6.2008, s. 1.
   
      (9)  Ú. v. ES L 309, 27.11.2001, s. 22.
   
      (10)  Komisia zaevidovala konsolidovanú verziu prechodného národného programu 7. augusta 2013 pod registračným číslom Ares(2013)2847956.
   
      PRÍLOHA
      
         Zoznam zariadení zahrnutých v prechodnom národnom programe
      
      
                  Číslo
               
               
                  Názov zariadenia
               
               
                  Celkový menovitý tepelný príkon k 31.12.2010 (MW)
               
               
                  Znečisťujúce látky zahrnuté v prechodnom národnom programe
               
            
                  SO2
                  
               
               
                  NOx
                  
               
               
                  prach
               
            
                  1
               
               
                  Megalopolis 3
               
               
                  839
               
               
                  √
               
               
                  √
               
               
                  √
               
            
                  2
               
               
                  Megalopolis 4
               
               
                  822
               
               
                  √
               
               
                  √
               
               
                  √
               
            
                  3
               
               
                  Meliti 1
               
               
                  796
               
               
                  √
               
               
                  √
               
               
                  √
               
            
                  4
               
               
                  Agios Dimitrios 1-2
               
               
                  1 524
               
               
                  √
               
               
                  √
               
               
                  √
               
            
                  5
               
               
                  Agios Dimitrios 3-4
               
               
                  1 574
               
               
                  √
               
               
                  √
               
               
                  √
               
            
                  6
               
               
                  Agios Dimitrios 5
               
               
                  892
               
               
                  √
               
               
                  √
               
               
                  √
               
            
                  7
               
               
                  Kardia 3
               
               
                  812
               
               
                  √
               
               
                  √
               
               
                  √
               
            
                  8
               
               
                  Kardia 4
               
               
                  812
               
               
                  √
               
               
                  √
               
               
                  √
               
            
         
      
         Prehľad emisných stropov
      
      
                  (v tonách)
               
            
                   
               
               
                  2016
               
               
                  2017
               
               
                  2018
               
               
                  2019
               
               
                  1.1.2020 – 30.6.2020
               
            
                  SO2
                  
               
               
                  42 915
               
               
                  35 763
               
               
                  28 611
               
               
                  21 459
               
               
                  10 730
               
            
                  NOx
                  
               
               
                  21 459
               
               
                  21 459
               
               
                  21 459
               
               
                  21 459
               
               
                  10 730
               
            
                  prach
               
               
                  8 493
               
               
                  6 378
               
               
                  4 262
               
               
                  2 147
               
               
                  1 074